mischeiwiller/swiss-german-text huggingface dataset:
Elektrizitätsgesellschaft Laufenburg
D Eleggtrizitätsgsellschaft Laufeburg isch e Stromhandelsgsellschaft mit Sitz z Laufeburg. S Schtedtli uf beedne Siite vum Rhii isch drfüür bekannt, ass mindeschtens zechä Hochschpannigsläitige det zämmechänd. Im Nünzechähundertsächsefüfzg het d Chraftwärchgsellschaft vu Laufeburg die Eleggtrizitätsgsellschaft gründet, und uf em Gmäindgebiet vu Käischte isch e grossi Verteilstaziuu buut wordä. Es hät fascht ä unübersichtliche Wald ggii vu Hochschpannigsläitige. Mer het i dr Ziitig chänne lesä vu dr lengschtä Läitig, diä gaht nuch hüt vu Laufeburg bis is Wallis.
Hüt het si d Konzessiuu zum verschideni europäischi Länder mit Eleggtrizität z belifere. Für dr Export uf Italiä bruucht si under anderem d Gotthardläitig, d Lukmanierläitig, Läitige vu dr NOK und d Läitig vu Sils im Domleschg uf Soazza. Usserdem het si siinerziit d Läitig vu Sils i d Pradella la buue und belifered so s Unterängadiin mit Schtrom.
Fuessnote
Kategorie:Energiiunternähme (Schwiz)
Kategorie:Unternääme im Aargau
Vorableitung
D Vorabläitig isch de 380-Kilovolt-Schtroomläitig vu de Nordoschtschwiizerische Chraftwärch. Si isch di höchscht Hochspannigsläitig vu Europa und füehrt über ä Vorabgletscher. Si isch i de Füfzger- und Sächzgerjaar entschtande und mues im Rhütmus vu füfezwänzg Jaar gwaartet wärde, und das mit Helikopter. Susch müend d Läitige erscht nach füfzg Jaar revidiert wärde.
Di ganzi Läitig füehrt vu Tavanasa am Vorderrhii bis i d Breiti bi Nüüresdorf. Im Bärggebiet isch si zum Täil mit Schpeziaalmaschte uusgrüschtet.
miniatur|600px|D Laitig über de Vorab - lings vo de Schiifahrer.
Kategorie:Stromleitung
Kategorie:Energiiwirtschaft i de Schwiz
Kategorie:Bauwärk im Kanton Graubünde
Kategorie:Bauwärk im Kantuu Glaris
Kategorie:Bauwärk im Kanton Sanggalle
Kategorie:Bauwärk im Kanton Züri
DVD
thumb|200px|right|DVD
DVD (Digital Video Disc oder später au Digital Versatile Disc) heisst mä äs Spiichermedium, wo mä alli Arte vo Dateie druf cha spiichere. D DVD isch wie d CD än optische Datespiicher, het die gliichi physischi Grössi und gseht ähnlig us, het aber ä Vilfachs an Spiicherkapazitet.
Format
Es git verschiideni Arte vo DVD. Mä unterscheidet DVD wo kommerziell beschriibe produziert und vertriibe wärde und wo dr Benutzer im allgemeine nume cha läse. Do derzue ghöre d DVD-Video, d DVD-Audio, d DVD-ROM und d Hybrid-DVD.
DVD-Format, wo vom Konsument chönne ei Mol beschriibbe wärde, si d DVD−R, d DVD+R, d DVD−R DL, d DVD+R DL. DVD mit dr Bezeichnig DL (churz für Dual Layer) hai zwai Dateschichte, das heisst si chönne öbbe dopplet soviil Date spiichere wie gwöhnligi DVD.
D DVD-RAM, d DVD−RW und d DVD+RW chönne meh as ei Mol beschriibe wärde. Si si au weniger empfindlig gege Liecht und UV-Strahle as d DVD+R und d DVD-R Medie. Die besti Datespiicherig bechunnt mä mit dr DVD-RAM über, wo dank dr Sektorierig und em Defäktmanagement d Date am sicherste spiicheret und au öbbe hunderduusigmol cha neu beschriibe wärde, hundert Mol meh as gwöhnlige RW (rewrite) Medie.
Gebruuch
Dateie
Wil DVD's 4,7 GB oder au 8,7 GB Spicherplatz hei, bruches vieu Persone z. B. privat zum Date sichere. Au wen mä grossi Dateie wot brönne wo ufne CD nid möge, si DVD äs guets Medium.
Film / Video
DVD's wärde brucht, um Filme druf z brönne. Mi redet hüt zu Tag eigenlich nüm vo "ä Film chaufe" sondern eher vo "ä DVD chaufe". D DVD het d Videokassete aus Standard Filmmedium abglöst.
Games / Videospiil
DVD wärde hüt au brucht, um Spiil für Konsole und PC druf z brönne. Hüt zu tags si die Spiili so ufwendig gmacht, das e eifachi CD nümme längt um aues drufzpacke. DVD's chame au direkt fürs Game kaufä und benützä.
Software
Aktuelli Software, wo immer umfangriicher wird, wird hüt au scho uf DVDs usgliferet, wil CDs eifach zweni Platz biete.
Weblink
Kategorie:Hardware
Uetlibergbahn
mini|Üetlibergbaan
mini|Dampfloggi «Albis» (um 1910)
D Üetlibergbaan isch e normalschpurigi Isebahn, wo vu de Stadt Züri uf de Üetliberg faart. Si isch siinerziit under dr Läitig vum Äschiniör Tobler buut wordä. Wäg dr ussergwöndliche Schtiigig vu 70 Promillä uhni Zaarad isch em gliiche Äschiniör au d Buuläitig für d Wädischwil-Äisidle-Baan überträit wordä. De Chaschper Wetli hät diä Buuläitig us verschidne Gründ müese-n-abgii.
D Üetlibergbaan isch am 12. Mai 1875 eröffnet wordä. Am Aafang sind chlini Dampfloggene vu dr Firma Krauss iigsetzt wordä. Äini drvoo isch a d Wädischwil-Äisidle-Baan vermiätät wordä. Ufgrund vu finanziellä Problem het mer d Sihltalbaan und d Üetlibergbaan nüd in Hauptbaanhof gfüehrt. Si händ z Züri i dr Selnau iri Ändstaziuu gchaa. Erscht mit dr Iifüehrig vu dr Zürcher S-Bahn isch das gänderet wordä.
D Üetlibergbaan het es äiges Schtromsyschtem vu 1200 Volt und bezieht ihrä Schtrom vum EW Züri. Will d Sihltalbaan, wo es Stugg wiit uf de gliiche Gläis faart, irä Schtrom mit dr Bundesbaan täilt, sind d Faarläitig und d Schtromabnämer vu dr Üetlibergbaan um 30 Santimeter uf d Siite gruggt.
Hüt isch d Üetlibergbaan ä Täil vu dr Siiltaal-Züri-Üetlibergbaan (SZU) und träit als S-Baan-Linie d Nummere Zäche.
Weblink
di offizielli Internetpräsenz vu dr SZU
Uetlibergbahn: Mit der Bahn zum Pluto uf schweizwochen.de
d Gschicht vu dr Üetlibergbaan uf dr Website vum Üetliberg-Verein
Kategorie:Unternähme (Züri)
Kategorie:Schwyzer Bahnschtreggi
Kategorie:Bouwerch i de Stadt Züri
Wädenswil-Einsiedeln-Bahn
miniatur|hochkant|S Projäkt vu dr Wädeschwil–Äisidle-Baan (d Charte vum Zürcher Äschiniör-Verain us em Johr 1872)
D' Wädischwil-Äisidle-Baan isch e ehemooligi Ysebaangsellschaft und e Ysebaanstreggi zwische
Wädischwil und Äisidle in dr Schwiiz. Si isch Normalspurig.
D' Vorgschicht und di erschtä Buuarbätä
miniatur|hochkant|De Chaschper Wetli (1822–1889)
Wädischwil isch es Puuredorf gsii, wu zu-n-ere chliine Schtadt aagwachse-n-isch. De Gmäindrat het im Jaar 1867 de Zürcher Kantuunsäschiniör Chaschper Wetli biizoge, mit em Ziil, ä besseri Schtrasseverbindig zum Wallfahrtsort Äisidle z' buue. De het den aber d' Idee gchaa, ä Ysebaanlinie z' buue und hät se in ere Volksabschtimmig chänne duresetze. Si hend under dr Läitig vum Chaschper Wetli aafe buue, doch mit dr Ziit sind alli finanzielle Mittel uusgschöpft gsii, und d' Buuarbete sind iigschtellt wordä. Erscht nach langem hii und här het mer chänne dr Buu vu dr Ysebaanschtreggi wiiterverfolgä.
S' Wetli-Syschtem
miniatur|hochkant|En Streggenabschnitt oberhalb vu Wädischwil, d Walze im Rollwage diened zur Kontrolle vo de Gnauigkäit vo de montierte Glais.
D'r Chaschper Wetli, wu au ä erfaarene Ysebaanäschiniör gsii isch, het ä eigeni Dampfloggi für diä Baan entwigglet. Diä het er mit me Walzerad uusgrüschtet. S' Walzerad isch ä Alternative zum Zaarad gsii. Das Syschtem het de Chaschper Wetli sälber entwigglet, het aber drmit käi Erfolg gchaa. Iseschtääb sind pfiilförmig a de Schwellä vum normalschpurige Gläis befeschtiget wordä. A denä het sich d' Loggi bi dr Probefaart müese ufeschtämme.
S' Uuglügg
D' Hiifaart isch nuch guet ggange, und vill Verantwortlichi sind mitgreist. Im Abewäg het s' Walzerad aber nümme funkziuniert, und d' Brämse hend versäit. Diä Zuugskomposiziuu het es Tempo überchuu vu ungfäär 120 Schtundekilomeeter. Im Baanhof vu Wädischwil het si sich wäg d'r änge Kurve überschlage. Gad einigi Mitreisendi sind tödlich verunglüggt.
D' Buuarbete under em Äschiniör Tobler
Di nuch uusschtehendä Buuarbete het mer em Äschiniör Tobler aavertruut. De hät schu d'r Buu vu d'r Üetlibergbahn gläitet und het s' verschtande, e Baan mit 70 Promill Schtiigig uhni Zaaradhilf z' entwiggle.
D Baanlinie isch im 1877 ooni groossi Fiirlichkäitä eröffnet wordä. De Schogg vum Uufall isch immer nuch tüüf gsässe. Will si käs eiges Rollmaterial gchaa hend, hends e Loggi vu dr Üetlibergbaan samt Wäge aagmietet.
Diä hüttig Baanlinie
Am 12. August 1889 het d' Wädischwil-Äisidle-Baan mit dr Zürisee-Gotthardbaan zur Schwiizerische Südoschtbaan fusioniert. Au diä Baan isch eleggtrifiziärt wordä. Zum Täil git's diräggti Züüg vu Äisidle bis Züri. Als Rollmaterial het mer di huusäigene ABe 4/4- und BDe 4/4-Triebwage und Loggene vu dr Lokoop und de Buuräihä Re 4/4 III und Re 4/4 IV bruucht.
Weblink
Streckeverlauf vu de Baanlinie bi Openstreetmap.org
Kategorie:Artikel uf Glarnertüütsch
Kategorie:Schwyzer Bahnschtreggi
Kategorie:Zürcher Gschicht
Kategorie:Vercheersunternähme (Schwiz)
Kategorie:Ehemooligs Undernääme
Kategorie:Bahngsellschaft
Elektrizitätswerk der Stadt Zürich
thumb|s Chraftwerch Höngg isch im Endi vom 19. Jh. baut worde und 1973 zu de EWZ choo.
S' Eleggtrizitätswärch vu d'r Stadt Züri (EWZ) isch en Grossverteiler für eleggtrische Strom, wie de Name seit, vor Allem für d' Stadt Züri. Das isch ä öffentlich-rächtlichi Instituziuu.
De Strom unterwägs
S' EWZ bezieht sit em Aafang vum Zwänzgischte Jahrhundert Strom us em Bündnerland. Dur daas hends au d' Konzessiuu überchuu, zum Täler im Bündnerland mit Strom z' belifere. Äs sind vor allem diä Täler, wu's Durchläitigsrächt hend, und das für 220-Kilovolt-Läitige wu glägentlich für 380 Kilovolt uusbuut wärdet.
De Strom vum Bündnerland uf Züri z' bringe isch e nüüi Useforderig gsii. Me het nuch kei Erfaarig gchaa im Transport vum Strom über rund 120 Kilomeeter. Wo d' Läitig nuch nüd fertig puut gsi ischt, het en Puur muetwillig d' Dräät duregschnitte. Er het gfunde, me heig ihn für d' Enteignig z' wenig entschädiged. Trotzdem isch den d' Läitig im 1909 fertig wordä. Will de Strombedarf immer gwachse-n-isch, händs d' Läitig zwii mal vergrösseret. S' Ergäbnis isch di hüttig 380-Kilovolt-Läitig vu Sils im Domleschg über Bänggä uf Fällandä. Hüt isch si zwüsche Mels und Niderurnä ä Gmäinschaftsläitig wu au Baanstrom transportiert - dem säit me-n-ä Hybridläitig. S' EW Züri isch eis vu de grööschte Energieunternähmä wordä und isch dur daas auf am Höchschtspannigsnetz beteiliget.
Varia
S' EW Züri isch au Mitbsitzeri vu d'r höchscht umschtrittene Läitig vu Bängge uf Mettlä.
Si belifered au d' Üetlibärgbaan und s' Tram vu Züri mit Schtrom.
Mängmal kämpfeds mit Kapazitätsängpäss vu ihrnä städtische Läitige. Zum dä Schtrombedarf möglichscht guet abzdeggä, händs rund um d' Stadt und au i Ussäquartier verschideni Unterwärch.
Kategorie:Unternähme (Züri)
Kategorie:Energiiunternähme (Schwiz)
SC Corinthians Paulista
Sport Club Corinthians Paulista isch dä Fuesballverein vo da brasilianischa Stadt São Paulo. Gründät isch der Club 1910 worde.
Schtadion
Dr Corinthians schpylt sini Häimschpyl im "Estádio do Pacaembu" (37'500 Sitzplätz).
Bekannti Spiiler
20px|Brasilianer Baltazar
20px|Brasilianer Basílio
20px Carlitos Tévez
20px|Brasilianer Casagrande
20px|Brasilianer Claúdio
20px|Brasilianer Dida
20px|Brasilianer Domingos da Guia
20px|Brasilianer Flávio  20px 20px Filó
20px Gamarra
20px Garrincha
20px Gilmar
20px Luisinho
20px Neto
20px Neco
20px Marcelinho Carioca
20px Palhinha  20px Ricardinho
20px Rincón
20px Rivellino
20px Ronaldo
20px Servílio
20px Sócrates
20px Teleco
20px Tupãzinho
20px Tuffy  20px Vaguinho
20px Vampeta
20px Viola
20px Wilson Mano
20px Wladimir
20px Zé Elias
20px Zé Maria
20px Zenon
20px Perdigão
Erfolge
Klub-Weltmeisterschaft: 2000, 2012
Brasilianischer Maischter: 1990, 1998, 1999, 2005, 2011, 2015.
Brasilianischer Pokalsieger: 1995, 2002, 2009
Interstaatmaischter Rio-Sao Paulo: 1950, 1953, 1954, 1966, 2002
Staatsmaischter vo São Paulo: 1914, 1916, 1922-23, 1925, 1928-30, 1937-39, 1941, 1951-52, 1954, 1977, 1979, 1982-83, 1988, 1995, 1997, 1999, 2001, 2003, 2009
Libertadores: 2012
Wyterfüehrendi Informatione
Corinthians' official site - Portugiesisch
Corinthians' official site - Englisch
Corinthians
Höngg
Höngg (im 9. Jh.: Hohinco, Hoinga, Hoenka) isch es Quartier vo de Stadt Züri und befindet sich oberhalb vo de Limet am Hang vom Chäferberg und bildet zäme mit Wipchinge de Chreis 10.
Dank de Südhanglag mit Blick über d Innestadt, de Zürisee mitem Üetliberg und em Limettal isch Höngg es sehr beliebts mittelständisches Wohnquartier.
En zentraale Platz im Quartier isch de Meierhofplatz. Hie träffet all Verkehrsverbindige vo de VBZ vom Quartier zämme.
s Wappe vo Höngg
I Rot uf grüenem Bode e grüeni Rebe mit drei blaue Trube, wo sich um en goldene Stickel rankt, im Schildhaupt begleitet rächts vo enem silbrige Tatzechrüz, links vo enem Rebmässer mit goldigem Griff. Das verwyst druuf, ass Höngg eis vo dene Quartier i de Stadt Züri isch, wo no en Wingert het.
Sehenswürdigkeite
Zu de Sehenswürdigkeite vom Quartier ghört d’reformierti Chile Höngg. Sie isch dank ihrer exponierti Lag vo wit här sichtbar. Unterhalb vo de Chile isch en Rebberg. Au isch in Höngg s’erste vom Max Bill realisirti Bauprojekt, wo ihm als Wohn- und Ateliehus dient hät. Ufem Hönggerberg het d ETH en Campus.
Bilder
Gschicht
D Oortschaft Hoinga isch ane 820 s erschte Mol in ere Urkunden erwäänt.
1934 sind d’Gmeind Höngg und sibe witeri selbstendigi Gmeinde en Teil vo de Stadt Züri worde. Höngg isch in neue Stadtchreis 10 iteilt worde.
Lüüt
Christian Gross, Ehemalige Fuessballer und gägewertige Trainer vom FC Basel; 1954 in Höngg uf d Wält cho.
Kategorie:Ort i de Stadt Züri
Kategorie:Stadttäil vo Züri
Karl Tellenbach
De Dällebach Kari (* 6. April 1877 z Walkrige als Karl Tellenbach; † 31. Juli 1931 z Bärn) isch wohl s bekanntischti Schtadtoriginal vu Bärn gsii.
Läbe
Er isch inere Puurefamilie uufgwachse und het schu früe drunder glitte, ass er e Hasescharte gchaa het. Vu Pruef isch er Gwafför gsii und het im Jaar 1900 z Bärn a de Neuegass 4 en äiges Gschäft eröffnet. Sini Liebi zur Fabrikantetochter Annemarie Geiser isch a dr Ablehnig vu derän irem „mehbessere“ Vatter gschiteret, und so isch dr Kari s Läbe lang Junggsell blibe.
Wäge siiner körperliche Behinderig isch er schtändig verspottet wordä. Er het gfunde, wenn die Andere so gäre über ihn tüend lache, well er ne Grund zum Lache gii. Er het Witze grisse und isch dur sini Bäizetuure i dr ganze Stadt bekannt wordä. Ziitige hend ihn angaschiert als unentgältliche Mitarbeiter. Vill Gschichte rangge sich um ihn.
Er isch chräbschrangg wordä und het käi Überläbensschangsse mi gchaa. So het er sich s Läbe gnoo: z Bärn isch er vonere Brugg gschprunge. Sini Liich het mä öppe zäh Tag schpöter, am 9. August 1931 – amene Sunntigvormittag – i dr Eymatt am Wolesee gfunde.
Sis Läbe isch scho es bar mol imene Film zeigt worde.
Literatur
Hansruedi Lerch: Dällebach Kari. Lukianos, Bern 1968; Weltbild, Olten 2007, ISBN 978-3-03812-174-9
Hansruedi Lerch: Kennsch dr Nöischt vom Dällebach Kari. Edition Erpf bei Neptun, Kreuzlingen 1985; 2. A. 2010, ISBN 978-3-85820-231-4
Hans A. Jenny: Schweizer Originale. Porträts helvetischer Individuen (= Band 1). Nebelspalter, Rorschach 1991, S. 25–29, ISBN 3-85819-158-2
Lied
Em Mani Matter sii Ballade isch erschinen in:
Warum syt dir so truurig? Berndeutsche Chansons. Benziger, Zürich 1973; Ammann, Zürich 2003, ISBN 3-250-10445-0
Film und Musical
Dällebach Kari, e Film vom Kurt Früh, 1970
Dällebach Kari, es Musical (Uurufüerig uf de Seebüni z Thun), 2010
Eine wen iig, dr Dällebach Kari, en Film vom Xavier Koller, 2011
Weblink
Der Coiffeur der Herzen, Artikel in dr Berner Zytig vom 24. April 2010
Interview mit em Tellebach sire Nichte und Hintergründ zue siim Läbe Video vom Schwyzer Färnsäh vom 19. April 2010 (Sändig: Schwiz aktuell, chan zur Zit nöd abgruefe wärde)
Eine Geschichte aus der Heimat – Ein Musical wie vom Broadway uf de Website vo dr Thuner Seespil zum Musical (Memento im Internetarchiv vom 25. Mai 2010)
Dällebach Kari Artikel zum Film vo 1970 uf srf.ch vom 14. April 2015
«Er wollte mich später heiraten» Artikel im Thuner Tagblatt vom 1. Juli 2010
Kategorie:Stadtoriginal
Kategorie:Bärner
Kategorie:Maa
SBB Re 6/6
279px|center|Re 620 in Vilfachstüürig mit Re 4/4 II uf der BözbärglinieRe 620 in Vilfachstüürig mit Re 4/4 II uf der Bözbärglinie Betriib Baujohr  1972, 1975–1980 Betriibsnummere 11601 – 11689 Betriibsnummere (UIC) Re 620 001– Re 620 089 Stückzahl  89 Stückzahl hüt  88 Iisatzgebiet GotthardlokomotiveGüeterverkehr Wartigswärk Bellinzona Usrangierig  unfallbedingt (1) Technischi Date Fahrzügtyp elektrischi Lokomotive Hersteller SLM WinterthurBBC Baden / SAAS Genève Achsefolg Bo'Bo'Bo' Bauart Fahrstuefeschalter NO32 von BBCmit Rundwähler,4 Lastschalternbr />und Luftstellmotor Höggstgschwindigkeit 140 km/h Leistig 7850 kW Stundezugchraft  270 kN Afahrzugchraft  398 kN Bärgleistig 800-Tonne-Zugauf 26 ‰ Stiigigbi 80 km/h Mäss und Gwicht Längi über Puffer  19'310 mm Breiti  2950 mm Höchi  3932 mm Gwicht 120 t Sustigs Bsunderi Merkmol 2 vo de 4 Prototype mit teiltem Lokkaste Vorgänger SBB Ae 6/6 Nochfolger Re 460, Re 482
thumb|left
D' Re 6/6 vu de Schwiizerische Bundesbaane sind vorwiägänd für d' Gotthardbahn konschtruierti Loggene. D' Prototype sind im 1972i buut wordä. Di erschtä zwii händ wiä d' Ge 6/6 II vu d'r Rhätische Baan i d'r Mitti äs Glängg wu mer nur vertikal cha bewegä. Mer het sich denn aber für Loggichäschte uhni Glängg entschide. Di dritt Loggi mit d'r Nummärä 11603 isch s' Vorbild für d' Seriäprodukziuu gsi wu vom 1975 bis 1980 buut wordä-n-isch. Si hend all drii Drähgschtell mit je zwii Achse. Di zwii üssere Drähgschtell lönd sich mit 're Fädärig hin und här bewegä. Das händ's sich so uusdänggt, nachdem ä Vorgängerin, d' SBB Ae 6/6 de Ruef vu 'me Schinemörder überchuu het.
Di 80 Re 6/6-Loggene sind vum Konsorzium us d'r Schwiizerische Loggi- und Maschinefabrigg in Winterthur, Brown Boveri und d'r Maschinefabrigg Örlike buut wordä. Si hend es Dienschtgwicht vu 120 Tonnä und chänd mit 140 Stundekilometer fare. Ires Iisatzgebiet sind vor Allem Färnschnällzüg und Güeterzüg, und das nüd nur uf d'r Gotthardstreggi. Mer trifft si hüt mäischtens in Villfachschtüürig mir 're SBB Re 4/4 II vor schwerä Güeterzüg. Si händ alli Wappe vu Dörfer und Schtedt am Netz vu d'r SBB. Di erschte zwii Prototype, wu sich dur s' Glängg vu de-n-andere optisch underscheidet, träged d' Wappe vu Wolhusä und Morsch. Bis ietz het nur ei Re 6/6 uufallbedingt müese uusrangschiert wärde.
Kategorie:Elektrolokomotyv
Kategorie:Schwizerischi Bundesbaane
Verkehrsbetriebe Zürich
D Vercheersbetriib Züri (VBZ) sind s stedtische Unterneme vo Züri, wo för de öffetlichi Vercheer i de Stadt verantwortlich isch. Si unterhaltet 13 Tramlini, ai Standsailbaan, 6 Trolibuslini, 16 Autobuslini, 11 Quartierbuslini und denn no 27 Regionalbuslini usserhalb vom Stadtgebiet. Witters sind d VBZ ono för drai Privatbaane verantwortlich: s Polybäänli isch e Standsailbaan, d Dolderbaan isch e Zaaradbaan und d Forchbaan, wo is Zörcher Oberland faart. Sit 1990 ghöret d VBZ zum Zürcher Vercheersverbund.
D VBZ beschäftiget guet 2200 Lüt und gutschieret im Joor öber 300 Milioone Pasaschier dur d Stadt, die maiste mitem Tram. De Strom beziehnds vum Eleggtrizitätswärch vu d'r Stadt Züri.
+ Zürcher TramlinieLinieStrecki 2 Tüüffebrune – Bellevue – Paradeplatz – Stauffacher – Farbhof 3 Albisriede – Stauffacher – Hauptbaanhof – Chunschthuus – Chluusplatz 4 Tüüffebrune – Bellevue - Central – Escher Wyss-Platz – Bhf. Altstätte Nord 5 (Laubegg –) Bhf. Ängi – Bellevue – Chile Fluentere (– Zoo) 6 (Bhf. Ängi –) Hauptbaanhof – Zoo 7 Wolishofe – Paradeplatz – Hauptbaanhof – Milchbuck – Bhf. Schtepach (Stettbach) 8 (Chlusplatz –) Bellevue - Paradeplatz – Hardplatz 9 Hirzebach – Milchbuck – Bellevue – Stauffacher – Höiried (– Triemli) 10 Hauptbaanhof – Milchbuck – Bhf. Öörlike Oscht - Glattpark - Fluughafe Chloote 11 Rehalp – Bellevue – Hauptbaanhof – Buecheggplatz – Bhf. Öörlike – Auzälg 12 Bhf. Schteppach - Walliselle - Auzälg - Glattpark - Fluughafe Chloote  13 Albisgüetli – Bhf. Ängi – Hauptbaanhof – Escher Wyss-Platz – Franketal 14 Triemli – Stauffacher – Hauptbaanhof – Milchbuck – Seebach 15 Buecheggplatz – Central – Bellevue – Chluusplatz 17 Hauptbaanhof – Escher Wyss-Platz – Werdhölzli
thumb|left|d Kobra, vorem Kafi Odeon
thumb|left|s Rösslitramm um 1900
Kategorie:Bahngsellschaft
Kategorie:Vercheersunternähme (Schwiz)
Kategorie:Unternähme (Züri)
Ostschweizer Narrenkonvent
De  Ostschwiizerischi Narrekonvänt,  isch en Zämmeschluss vo 14 grosse Fasnachtsgsellschafte vo de Ostschwiiz und em gränznöche Süddütschland. All Joor übernimmt en anderi Fasnachtsgsellschaft und füert d Präsidentekonferenz und de eigetlich Narrekonvent dure. Nebed em offizielle Teil goots eigetli au hauptsächlich um de gmüetlich Teil. Döt wird meischtens en Showblock oder anderi anders Unterhaltige zum Esse bote.
D Ufnaamebedingige für de Konvent sind zimlich streng. I de letschte Joor isches drum au nur grad a de SiFa glunge, nöi bizträtte.
Die Fasnachtsgsellschafte ghöred zum Konvänt:
Schlosshüüler, Bürgle
Jufale, Lenggenwil
Murganesen, Frauefeld
SiFA, Sirnach
Bodanesen-Clique, Chrüüzlinge
Fakoba, Bassersdorf
Fakowi, Winterthur
FGW, Wil SG
Groppenkomitee, Ermatinge
Niederburg, Konstanz
NGS, Stei am Rhy
Freie Konstanzer Blätz, Konstanz
Elefante AG, Konstanz
Chogenbacher, Chrüüzlinge
Weblink
Offizielli Website vom Oschtschwizer Narrekonvänt
Kategorie:Kulturelli Organisation in dr Schwiz
Kategorie:Ostschwiz
Kategorie:Fasnacht
Kategorie:Kultur in dr Schwiz
Kategorie:Veraastaltig in dr Schwiz
Sacca (Venedig)
mini|Sacca della Misericordia
E Sacca (Mehrzahl Sacche) isch z Venedig en Insle, wo dur Uufschüttige chünschtlich entschtanden isch, vo dene gits hüt drü. Au Randgebiät vo de Schtadt, wo uf die glich Art und Wiis gwunnene worde sind und en Iibuchtig vo de Lagune i de Schtadt werde so bezeichnet.
Die drü Insle heissed Sacca Fisola, Sacca San Biagio und Sacca Sessola, d Gwünnig vo Land sind d Sacca di San Girólamo und Sacca di San Alvise, d Iibuchtig im Norde vo de Schtadt werd Sacca della Misericordia gnennt. Am Aafang vom  20. Jahrhundärt häts no e Sacca di San Chiara ghä, es Hafebassin mit Lagerhüser in de Nöchi vom Frachthafe.
D Sacca Sessola liit im Süde vo de Schtadt Venedig i de Lagune usse.
D Insle bschtaht syt em Jahr 1870 und isch dur Material vo Grabige und Kanalvertüüfige entschtande.
Die erschte Gmües- und Wygärte sind schtändig vo Lagerhallene verdrängt worde. 1911 hät mer uf de Insle es Chrankehuus für Cholerachranki baut. S öffentlichi Schpital, wo im Jahr 1914 gründet worde isch, gits hüt immer noo.
Kategorie:Bauwärk z Italie
Kategorie:Geografii vo Italie
Kategorie:Venedig
Naturwissenschaft
Dr Begriff Naturwüsseschaft definiert d'Wüsseschaft vum Verstah und'm Erchläre vum lebendigem und unlebendigem i de Natur. Traditionelli Grundfächer vu dere Wüsseschaft si zum Bispiil d'Physik, d'Chemie und d'Biologie. Hüt zu Tag chame meh Fächer drzue zälle, unter anderem d'Astronomie.
Im Gegesatz zur Mathematik chame bide Naturwüsseschafte alli Vorgäng erchläre und Gsetzesmässigkeite finde. D'Mathematik higege isch e Strukturwüsseschaft, wodri d'Tätigkeite nach Axiome oder logische Gsetzt ablaufet. Di meischte Naturwüsseschafte beschribet Wüsseschafte, wo dri öppis aktiv passiert, wie zum Bispiil d'Biologie (z. B. Wachstum vu Lebewese), d'Physik (z. B. Magnetchräft uf de Erde) oder d'Chemie (Mischige und Spaltige).
Auckland Grammar School
D' Auckland Grammar School isch oine vo de gresschde ond äldeschde Schuala en Neuseeland und befindet sich in Auckland. Si isch anna 1850 grendat worre. Auf dia Schual gangat allerdengs bloß Buaba em a Alder zwischa 12 ond 19, koine Mädla. Si hot mee als 2200 Schialer.
A baar promenente Schialer
Sir Thomas Bavin (1874-1941), 24. Premier vo New South Wales, en Auschdralien
Hamish Carter (*1971), 2004 Sommerolympiade Goldmedaille (Triathlon)
Russell Crowe (*1964), Schauspialer
Sir Roger Douglas (*1937), wo Fenanzminischder vo Neuseeland gwä isch
Sir Raymond Firth (1901–2002), Anthropologe
Grant Fox (*1962), vormols Kapitän von de All Blacks
Charles Goldie (1870–1947), Kinschdler
Sir Doug Graham (*1942), vormals Juschdizminischder vo Neuseeland
Graham Henry (*1946), Trainer von de All Blacks
Sir Edmund Hillary (*1919), Erschdbesteiger vom Mount Everest
Sir Leslie Munro (1901–1974), Präsident vom UN-Sicherheitsrat
Weblinks
Webseit vo de Schual
Kategorie:Schuel
Kategorie:Noiseeland